ה' באדר

על פי הלוח העברי הקבוע, פרשת בר המצווה של ילד שנולד בה' אדר א' או שבר המצווה שלו חל בשנה פשוטה, היא ברוב השנים פרשת תצוה. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת תרומה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה חסרה המתחילה בשבת (שנה מקביעות זחג) פרשת בר המצווה היא פרשת פקודי.

אירועים היסטוריים

  ה'תש"ח (אדר א') – הגיליון הראשון של עיתון מעריב יוצא לאור
  ה'תשכ"ב (אדר א') – פיחות חד בשער הלירה הישראלית מביא לגל שביתות ולעליות מחירים
  ה'תשנ"ו – 26 הרוגים בפיגוע התאבדות בקו 18 בירושלים.
 ה'תשפ"ג – פיגוע הירי בחווארה - בו נרצחו שני אחים מהר ברכה.

נולדו
  ד'ת"ת – רש"י, גדול פרשני התלמוד והמקרא בימי הביניים (נפטר ד'תתס"ה)
  ה'תרל"ח (אדר א') – מרטין בובר, פילוסוף יהודי (נפטר ה'תשכ"ה)
  ה'תרמ"א (אדר א') – אלכסנדר שור, היסטוריון יהודי (נפטר ה'תש"ג)
  ה'תרפ"ז (אדר ב') – אריק לביא, זמר ישראלי (נפטר ה'תשס"ד)
  ה'תרפ"ח – אריאל שרון, ראש ממשלת ישראל (נפטר ה'תשע"ד)
  ה'תשי"א (אדר א') – אבשלום וילן, חבר הכנסת מטעם מרצ
  ה'תשי"א (אדר ב') – יזהר כהן, זמר ישראלי
  ה'תשי"ט (אדר א') – רון קופמן, עיתונאי ופרשן ספורט ישראלי

נפטרו
 ה'תשכ"ה (אדר א') – הרב כמוס (עמוס) נחאיסי, רב ודיין, מראשי קהילת יהדות לוב בטריפולי ולאחר מכן בישראל (נולד בשנת ה'תרנ"ו)
 ה'תשל"א – רבי מרדכי שלמה פרידמן האדמו"ר מבויאן בניו יורק, חבר מועצת גדולי התורה וראש אגודת האדמו"רים בארצות הברית (נולד י"ג בתשרי ה'תרנ"א)
 ה'תשנ"ב – רבי אהרן יפה'ן, ר"מ בישיבת חברון, מהדיר תורת הראשונים.

 ד' באדר – ו' באדר
אדר

ו ה
ו ה